Seletuskiri Jõelähtme vallavolikogu määrusele

**„Ühistranspordi korraldamine Jõelähtme valla siseliinidel“**

Vastavalt Kohaliku omavalitsuse korralduse seadusele ja ühistranspordiseadusele on omavalitsusel õigus ja kohustus korraldada ühistransporti Jõelähtme valla siseliinidel.

Jõelähtme valla puhul on valla siseliinideks koolibussi liinid, kus on õigus sõita mitte ainult koolilastel, vaid ka teistel, kes antud marsruudil ühistranspordi teenust vajavad.

Jõelähtme vald on volitanud oma siseliinidel ühistransporti korraldama MTÜ Põhja-Eesti Ühistranspordikeskuse, kuid vallavolikogu määrusega on vaja kehtestada piletihinnad ja fikseerida millised sõiduõigust tõendavad dokumendid meie koolibussides kehtivad.

2024 aastal vastu võetud määrusega kehtestasime Jõelähtme vallas täpselt samad sõidusoodustused ja piletihinnad, mis kehtivad Harju maakonna bussiliinidel. Selline lahendus on ennast õigustanud, kuna on lihtne ja arusaadav nii reisijatele, kui vedajalening ei vaja määruse muutmist, kui üleriiklikult peaks olukord sõidusoodustust või tasuta sõiduõigust omavate reisjate osas muutuma.

2025/26 õppeaasta alguses muutus aga olukord meie vallas, kus kaks kooliõpetajat esitasid taotluse tasuta sõiduõiguse saamiseks Jõelähtme valla siseliinidel. Vallavalitsus arutas tekkinud olukorda ja leidis, et sellise õiguse võiks õpetajatele anda, kuna vallavalitsus täna doteerib koolibussi teenust 100% ulatuses siis see, kui lisaks õpilastele viibib bussis ka õpetaja, ei tekita vallavalitsusele lisakulusid. Naaberomavalitsustest näiteks Viimsi vald on teinud sarnase otsuse ja võimaldanud õpetajatel tasuta koolibussis sõita.

Käesoleva määrusega antakse õpetajatele õigus tasuta sõita ainult Jõelähtme valla siseliinidel ja maakonna liinidel sõitmist see kuidagi ei mõjuta.

Uue “Ühistranspordi korraldamine Jõelähtme valla siseliinidel” määruse vastu võtmisega muutub ainult Jõelähtme valla õppeasutuses töötavate pedagoogide sõidu õigus ja kõik muu jääb samaks. Jõelähtme vallale ei kaasne täiendavaid kohustusi ega teki sellest ka lisakulusi Jõelähtme valla eelarvesse.